A korat macska - Macskafajták
Haziallat.hu Macska	 Macskafajták	 Korat macska
Utolsó módosítás: 2011-08-02 | Első megjelenés: 2010-05-19 Cikk nyomtatása » Cikk küldése »
A korat színváltozatai
A korat egy ősi rövidszőrű macskafajta, mely egy thaiföldi provincia, Cao Nguyen Khorat után kapta a nevét. Bundájuk eredetileg fekete volt, ebből alakult át ezüstös-kék színűvé. A korat macska szőre rövid, csillogó. Ápolása: mint a legtöbb rövid szőrű macska, a korat is kevés tisztántartást igényel, a cirógatáson és az alkalmankénti fésülésen kívül.
Az izmos, tömör korat macska súlya 2-4,5 kg közötti mozog. Mellkasa széles, szív alakú fejformájában egy másik szívmintázat vehető észre, az álltól a szemöldökön keresztül az orrig. Homloka széles és lapos, orra lejtése oldalnézetből hasonlít az oroszlánéra. Hatalmas szemei csillogó zöldek. Mancsai kicsik, ovális alakúak.
A korat természete
A korat macska nagyszerű választás azok számára, akik egyedül élnek. Nagyon ragszkodik gazdijához, nem nagyon szereti, ha osztoznia kell a gazdi szeretetén, figyelmén, mindazonáltal jól kijönnek más macskákkal, sőt esetleg kutyákkal is. Ezek a cicák szeretnek fizikailag közel tartózkodni gazdájukhoz.
A korat macska
Ez a közepesen aktív macska sok mindenben hasonlít, ugyanakkor sok mindenben eltér a többi macskafajtától. Nagyon territoriális lehet, és ha igény van rá, hűséges társ. Rendkívül kifinomult hallása miatt érzékeny az őt körülvevő jelenségekre. A gazdik azt állítják, hogy van humorérzékük, és szinte bármilyen játékkal elvannak.
Jó volt ez a fürdő!
Szeretnek nyugalomban élni, és nem tolerálják a túlzott aktivitást, zajt és az új arcok jövés-menését. A korat macska teljes mértékben megbízik benned, tudván azt, hogy tudod, mi számára a legjobb.
macska, cica, cicák, fajleírás, fajta
Tárgy: Korat macska